Γκούσταφ - Άντολφ Σουρ

Ο Γκούσταφ-Άντολφ "Τέφε" Σουρ (Gustav-Adolf "Täve" Schur, 23 Φεβρουαρίου 1931) είναι Γερμανός πρώην αθλητής της ποδηλασίας και πολιτικός.

Βιογραφία

Γεννήθηκε το 1931 και μεγάλωσε κοντά στο Μαγδεβούργο. Ξεκίνησε να ασχολείται με την ποδηλασία σε ηλικία 19 ετών και κατά τη διάρκεια της καριέρας του πέτυχε πλήθος διακρίσεων. Βγήκε πρώτος έξι φορές στο πρωτάθλημα της Ανατολικής Γερμανίας και δύο φορές στη διοργάνωση Πορεία Ειρήνης (Friedensfahrt).

Έχει κερδίσει δύο Ολυμπιακά μετάλλια, ένα χάλκινο στη Μελβούρνη το 1956 και ένα αργυρό στη Ρώμη το 1960, εκπροσωπώντας την Ενωμένη Ομάδα της Γερμανίας.

Είχε επιλεγεί ως ο καλύτερος αθλητής της Ανατολικής Γερμανίας για εννέα διαδοχικά έτη, από το 1953 ως το 1961.

Επίσης, ο Σουρ ήταν μέλος του Volkskammer, δηλαδή της Βουλής της Ανατολικής Γερμανίας, από το 1958 μέχρι το 1990. Μετά τη γερμανική επανένωση, έγινε μέλος του Κόμματος Δημοκρατικού Σοσιαλισμού, διαδόχου του ΕΣΚΓ, και από το 1998 ως το 2002 ήταν μέλος της Μπούντεσταγκ.

Παραπομπές

Αθλητές από την Ανατολική Γερμανία
Ανατολικογερμανοί Ολυμπιονίκες
Γερμανοί αθλητές της ποδηλασίας
Πολιτικοί της Ανατολικής Γερμανίας
Γερμανοί πολιτικοί